Nastar

Nastar iyâ arèya jhâjhân kerrèng sè èghâbây ḍâri camporan teppong terigu, mantèghâ bân tellor sè èyèsse'è kalabân sallè lanas, coklat bân rassa laènna. Asal oca' nastar panèka ḍâri bhâsa Bâlândhâ ananas bân taart.Rivanti. "Sejarah Nastar, Kue Kering Populer Saat Lebaran". https://www.rri.co.id 2024-04-02. Aksès 2025-03-04. Bentu'na jhâjhân panèka bunter kalabân diameter ra-kèra 2 cm. Salaèn bunter, jhâjhân nastar jhughân anḍi' bânnya' bentu' laènna, akadhi ḍâun, labu, katopa', gulungan bân abentu' lanḍâ'."24 Macam Macam Kue Nastar Bentuk Kekinian untuk Jualan". 2022-02-18. Aksès 2024-03-04. Biyasana bâgiyân attas nastar èhiyas kalabân ketthoghân kismis nè'-kènè' otabâ cengkèh. 

Salaèn jârèya, samangkèn nastar jhughân èghâbây kalabân sellè buwâ laènna, contona stroberi, coklat, bluberi bân salaènna.Panjaitan, Bonita. "Ini Asal Usul Kue Nastar yang Menjadi Favorit saat Lebaran." https://www.beritasatu.com 2023-04-20. Aksès 2025-03-04. Nastar biyasana èyatorraghi è arè-arè rajhâ, molaè Natal, Idul Fitri, kantos taon anyar Imlek. Nastar biyasana èjhuwâl è toplès plastik è toko rotè, toko jhâjhân bân swalayan, otabâ toko online.Ramadhan, Maulana. "Sejarah Nastar, Kue Khas Lebaran yang Ternyata Berasal dari Bali." https://www.kompas.com 2022-04-30. Aksès 2024-03-04. Jhâjhân nastar samangkèn ampon èkembhângaghi kalabân bânnya'na resep nastar sè amacem.

Jhâjhân kerrèng akadhi nastar aropa'aghi jhâjhân sè cè' èkasennengngèna orèng bânnya' bân kodhu bâḍâ è bâkto tellasân. Jhâjhân nèka biyasana èghâbây kaangghuy ngambâ' tamoy otabâ karabhât sè ḍâteng ka bengkona. Nastar kadhâng bisa jhughân èkaghâbây kalabân bârna coklat.

 Nastar 
Nastar asalla ḍâri bhâsa Bâlândhâ "Ananas/nanas" bân "Taart/tart/pai" sè artèna tart lanas. Jhâjhân sè èkasennengè orèng Bâlândhâ kalabân jhâjhân pai otabâ tar Eropa sè biyasana èyèssè'è bluberri bân apel. Polana è Indonesia, bluberri bân apel cè' malaratta sè ètemmo sanajjhân ghi' ta' bâḍâ infrastruktur swalayan è jaman kolonial Bâlândhâ, lanas èpèlè mènangka buwâ sè agghântè'è. Nastar dhibi' lebbi kèni' bentu'na ḍâri pai otabâ tar Eropa. Sampè’ samangkèn ghi’ ta’ èjellassaghi pasèra orèng sè aghâbây nastar bân sè anḍi’ paten ḍâ' jhâjhân panèka. 

Nastar panèka jhâjhân ḍâri Bâlândhâ sè ampon èmodifikasi sopajâ cocok kalabân kreativitas orèng Indonesia. Nanas asalla ḍâri bhâsa Bâlândhâ, èngghi panèka "Ananas" otabâ nanas mènangka èssèyan jhâjhân nastar bân Taartjes otabâ tart sè artèna jhâjhân. Jhâjhân nastar ampon bâḍâ sajjhâk Bâlândhâ ajhâjhâ Indonesia. Nastar asalla ḍâri jhâjhân pai khas Belanda sè èyèssè'èn stroberi, apel bân blueberry. Namong, è jhâman kolonial Bâlândhâ, Indonesia sanget malarat nemmo stroberi, apel bân blueberry, dâddhi nanas èpèlè mènangka ghântèna, polana anḍi' rassa paka' sè padâ. Salaènna jârèya, nastar dhâddhi jhâjhân khusus ghâbây para bhângsawan. È jhâman kolonial, bâḍâ tradisi ngaterraghi jhâjhân  nastar ḍâri kalowargâ Eropa ḍâ kaom karaton sè araya'aghi tellasan. Salaèn jârèya, nastar jhughân aropaaghi jhâjhân sè èyatorè è bâkto Natal ḍâri kalowarga Eropa. Bisa èkoca’agi, nastar panèka sabellunna ghun èyatorragi ḍâ’ bangsawan otabâ kaom karaton bân èyatorragi è bâkto paraya’an arè rajâ. Namong, saterrossa ajhâlânna jhâman, nastar samangkèn ampon bisa èdhâ'âr sadhâjâna kalangan. Nastar jhughân bâḍâ è ḍâlem buḍâyâ Cina. È ḍâlem kabuḍâyâ'ân Tionghoa, nastar artèna buwâ pir emmas sè alambangaghi kaontongan otabâ kama'moran. Jhâjhân nastar panèka èyatorraghi è bâkto taon anyar Cina otabâ Imlek. Bârna emmas panèka asalla ḍâri bârna jhâjhân nastar, dhâddhi orèng Cina parcajâ jhâ' sèra bisaos sè ngakan jhâjhân nastar bhâkal anḍi' oḍi' sè ontong bân makmor. Samangkèn nastar ampon ngalamè modifikasi molaè ḍâri bahan, èssè bân bentukna. È Indonesia, nastar èbentuk bungkol bân lebbi kènè' èbhândhingaghi kalabân jhâjhân pai Bâlândhâ sè lebbi rajâ okoranna. Kaangghuy èssè'na, nastar samangkèn anḍi' acem-macem rassa akadhi coklat, keju, bân stroberi. Salaèn Indonesia, nastar jhughân bâḍâ è naghârâ Tiongkok bân Hong Kong. Manabi è Indonesia, nastar panèka bungkol bân okoranna ḍuwâ' sentimèter, è Hong Kong nastar panèka balok bân okoranna ra-kèra lèma' sentimèter.

 Sombher